JohanHeinsen/ENO huggingface dataset:
Lolland-Falsters Stifts-Tidende, 1841-02-09
J det 7de jydske Landdistrict er Propr. Morten Jensen til Lundgaard i Fjends Herred med 178 Stemmer valgt til Deputeret og Godsforvalter paa Bjørnsholm, Arvefæster Wulff til Østergaard med 131 St. til Suppleant. Af 459 vælgere udebleve kun 48. – Efter en Meddelelse til Dagen er Alderspræsidenten i forrige jydske Stænderforsamling, Kammerraad, Møller Wulff i Nebel Mølle, valgt til Deputeret for det sydligste Valg district i Ribe Amt.
Lolland-Falsters Stifts-Tidende, 1841-02-09
Den 2den dennes har man i Kjøbenhavn gaaet fra Toldboden til Batteriet Trekroner og derfra var intet aabent Vand at see. Den 1ste dennes om Eftermiddagen ankom en preussisk Skonnert fra Pillau bestemt til London, som ankrede i Renden. Dagen derpaa gik Skovshovederne ud til Skonnerten og have gjort Accord med Capitainen om at ise hans Skonnert ind paa Rheden. (Dagen.) Ligesom Hr. Proprietair Hansen til Valdnæsgaard for faa Aar siden har vundet et Areal af 60 Tdr. Lands Størrelse ved Jnddæmning af den hans Eiendom tilgrændsende Strand, (see denne Tid. No 59 forrige Aargang) - saaledes have Beboerne af Gundslev, Skouby og Ravnsø i afvigte Sommer indvundet circa 130 Tdr. Land ved at afdæmme det saakaldte Skouby Noer. Arbeidet blev, under Opsyn af Hr. Amtsveipiqueur Jessen, udført efter Accord, tildeels af Beboerne selv, og bestaaer i et 164 Favne langt Jorddige over Jndløbet og 60 Favne langs med den flade Strand; det Hele har kostet lidet over 1000 Rbd. Ogsaa Beboerne af Gjeddesby have i afvigte Sommer opført omtrent 300 Favne Jorddige for at sikkre deres Jorder mod Østersøen. Der er al Sandsynlighed for, at slige Foretagender, hvortil dette Stift frembyder saamegen Leilighed, med Tiden vil finde hyppige Efterlignelser, ligesom og saadanne Jnd dæmninger og Udtørringer - uden at tale om de overordentlige Renter, de sikkert i Tiden ville afgive - upaatvivlelig ville have en saare gavnlig Jndflydelse paa Sundhedstilstanden. En endnu langt betydeligere Jnddæmning her paa Falster, hvorved formeentlig vil kunne vindes circa 1000 Tdr. Land, kan imidlertid nu ventes iværksat, idet endeel af Vaalse, Kippinge, Nørre-Vedby og Nørre Alslev Sognes Beboere have indgaaet et Jnteressentskab til at inddæmme den saakaldte Kippinge Strand (en Vig af Søen mellem Smaalandene),der støder til Vaalse Byes Jorder og som tildeels lukkes mod Søen ved 2de Holme, der tilhøre den kongelige Kasse. Uagtet Rentekammerets Approbation af denne Plan, saavidt vides, endnu ikke er meddeelt Amtet, maa det dog antages, at en saadan er udfærdiget, da den Berl. Tid. for Fredagen den 5te dennes indeholder en Beretning om den paatænkte Jnddæmning af Kippinge Strand, i hvilken Beretning endvidere tilføies. Under Betingelse af, at Jnddæmningsarbeidet fuldføres inden 3 Aar fra næstkommende 1ste Mai at regne, har Hs. Maj. til Lettelse for dette ogsaa for Statskassen vigtige Foretagende bevilget Jnteressenterne Eiendomsret over det indvundne Grundstykke, Frihed for deraf erlæggende Skatter og andre Byrder, i 20 Aar, Tilladelse til Opførelsen af en Mølle med 2 Grynværk og Eiendomsret mod aarlig Afgift af 10 Tdr. Byg over de 2 forommeldte Holme.
Lolland-Falsters Stifts-Tidende, 1841-02-09
Med den igaar ankomne Brevpost erholdt vi ingen tydske, jydske eller fyenske Aviser, hvilket formodentlig maa tilskrives en vanskelig Transport over Store-Belt.
Lolland-Falsters Stifts-Tidende, 1841-02-09
Literair Anmeldelse. Boghandler Philipsen i Kjøbenhavn har udstedt Jndbydelse til Subscription paa Dr. Ph. Marheinekes Lærebog i christelig Tro og Levnet for tænkende Christne, som vil blive oversat af Cand. i Theologien M. Mørch Hansen. Dette Værk, som har til Hensigt at give dannede Christne en saadan Ledetraad, at de derved kunne blive i Stand til at opfatte Christendommens væsentlige Troesindhold paa en Maade der svarer til det Trin af Dannelse, paa hvilket de i andre Henseender staae, vil udgjøre omtrent 16 til 18 Ark, trykt i stort 8vo, som beregnes Subscribenterne a 8 s. Arket. Subscription modtages her i Stiftet hos Dhrr. Boghandlere Berggreen i Nykjøbing, Giegengack i Mariboe og Thierry i Nakskov.
Lolland-Falsters Stifts-Tidende, 1841-02-09
Kjøbenhavns Torvepriser den 6te Februar 1841. Rug, 4 Rbd. 16 s. a 4 Rbd. 48 s.; Hvede, 5 Rbd. 16 s. a 6. Rbd. 32 s.; Byg, radet, 2 Rbd. 64 s. a 2 Rbd. 80 s.; dito Gradet, 2 Rbd. 44 s. a 2 Rbd. 50 s.; Havre, 2 Rbd. 24 s. a 2 Rbd. 56 s.; Erter, 3 Rbd. 88 s. a 5 Rbd.; Flæsk, røget, Lpd., 1 Rbd. 88 s. a 2 Rbd. 8 s.; dito grønsaltet, 1 Rbd. 56 s. a 1 Rbd. 72 s.; Smør, Pd. 24 a 27 s.; Æg, Snesen, 34 a 46 s.; sjællandsk Smør, Fjerdingen, 14 Rbd. a 15 Rbd. 72 s. S. og T.
Lolland-Falsters Stifts-Tidende, 1841-02-09
AVERTISSEMENTS. Fra Pressen er udkommet: Marheinckes, Udkast at den praktiske Theologie, oversat af Cand. theol. J. Fr. Hagen. Forf., som har erhvervet sig et udmærket Navn i vor Tids Theologie ved sine til Dogmatiken, Symboliken og Kirkehistorien henhørende Værker, har i dette Skrift gjort Livet i Kirkeembedet til Gjenstand for særskilt videnskabelig Betragtning. Hvad der charakteriserer alle Forf.'s tidligere Arbeider, nemlig en ligesaa fast kirkelig Bevidsthed som streng videnskabelig Methode, findes ogsaa i nærværende Værk, og sikkert vil den Theolog, hvis Aand er dannet i den strenge Videnskabs Skole, her finde en kjærkommen Ledetraad ved Overgangen fra Videnskabens mere esoteriske Regioner til Livet i Kirken. - Der er ikke noget Punct i det kirkelige Liv, som jo Forf. har begrebsmæssigt udviklet ved at eftervise det i dets nødvendige Plads i dette Livs Totalitet, hvorom en summarisk Oversigt over de behandlede Hovedgjenstande vil overbevise.
Lolland-Falsters Stifts-Tidende, 1841-02-09
Fra den almindelige christelige Kirkes Standpunct føres Læseren igjennem den evangeliske Kirkes Særegenhed ned i den enkelte Menighed. Jdet Kirkens Begreb nødvendigen gjennemløber disse tre Stadier, falder Bogen i tre Hoveddele, af hvilke den første afhandler: a) den christelige Kirkes Begreb; b) Forskjellen mellem dens Lemmer (det geistlige Embede); c) Eenheden af Kirke og Stat (Kirkeforfatning); i den anden Deel afhandles: a) den evangeliske Kirkes Troesbekjendelse; b) Kirkeregiment og Kirketieneste; c) Gudstjenesten (Liturgik); den tredie Deel betragter: a) Menighedens Dannelse ved Ungdommens Underviisning (Katechetik); b) Menighedens Forsamling og Prædikenen (Homiletik); c) Jndivider i Menigheden og Sjælesorgen (Pastoralvidenskab).
Lolland-Falsters Stifts-Tidende, 1841-02-09
Ved at omplante Skriftet paa dansk Grund har det været Oversætterens Bestræbelse, saavidt muligt at gjengive Forf.s Tanker i deres hele Udtryksbestemthed, uden derved at paalægge det danske Sprog nogen Tvang. Bogen, som udgjør 18 Octavark, faaes heftet for1 Rbd. 48 s. i Commission hos Boghandler P. G. Philipsen i Kjøbenhavn, Gothersgade No 335 og her i Stiftet hos Dhrr. Boghandlere Giegengack i Maribo og Thierry i Nakskov samt hos undertegnede Forlægger. Nykjøbing paa Falster, Januar 1841. W. Laub.
Lolland-Falsters Stifts-Tidende, 1841-02-09
paa mit Forlag er udkommen og faaes hos Dhrr. Giegengack i Maribo og Thierry i Nakskov for 3 Mk.:
Lolland-Falsters Stifts-Tidende, 1841-02-09
Napoleons Tog til Paris fra hans Exil paa Øen Elbak, af Cand. Theol. Chr. Jantzen. H. Berggreen.
Lolland-Falsters Stifts-Tidende, 1841-02-09
Da Sparekassen i Nykiøbing for 12 Aar siden blev oprettet, fandtes der intet saadant Jnstitut i Lolland, heller ikke var det den daværende Bestyrelse bekiendt at Noget var paatænkt, og da man formodede at mange af denne folkerige, frugtbare Øes Beboere ogsaa ville ønske at benytte en Jndretning, der frelser mange Capitaler fra Undergang, befordrer Sparsommelighed, og uden Bekostning eller Uleilighed for Eieren, forøger Capitalen med Tillæg af Renter og Renters-Renter, saa vedtog Bestyrelsen, at Kassen ogsaa kunde benyttes af Naboe-Øen Lollands Beboere, dog kun indtil videre, da man haabede, at Mænd der ere kiendte paa Øen, og har deres Medborgeres Tillid og Agtelse, snart ville sammentræde for at oprette en Sparekasse for Lolland alene, hvis Folkemængde, Udstrækning og formodede Formues-Forfatning, langt overstiger det mindre Falster med Fejøe Birk. Dette Haab er imidlertid ikke til Øieblikket gaaet i Opfyldelse; Lolland har endnu ikke sin egen Sparekasse, uagtet dets Jndskudde i Falsters er af Betydenhed; Øens Beboere, 48,191 i Antal fordeelt paa 5 Kiøbstæder og 21 1/2 Miil, maa endnu sende deres smaa Jndskudde flere Mile for at faae dem anbragte i en Sparekasse, og har atter Omstændigheder og Udgivter naar de skulle afhentes. De skulle betroe dem til Mænd, der er de Fleste ubekiendte. De kunne kun i enkelte Tilfælde og med Jndskrænkninger benytte den med Sparekassen i Nykjøbing forenede Laanekasse, der er en Trøster for saa Mange; og de Begunstigelser, som formodentlig kunne ventes fra Statskassen, gaae aldeles tabt, da der ved den kongelige Bevilling af 17de September 1828, der begrunder Sparekassen i Nykiøbing, ikke er taget Hensyn til det midlertidig udvidede District. Endelig har Sparekassen i Nykjøbing megen Uleilighed af de Lollandske Capitaler, der betydelig forøger Bogholderiet, Regnskabsvæsenet og de daglige Conferencer og Expeditioner, og den har et uundgaaeligt Pengetab af den stedfindende Forbindelse. Der er altsaa Meget der taler for, at Lolland faaer sin egen Sparekasse; og da Bestyrelsen, af Sparekassen i Nykiøbing i 12 Aar velvillig har givet Øens Beboere god Tid til at forberede et saadant Establissement, saa vil det formodentlig ikke være uventet, at vi herved ærbødigst erklære, at Jndskud fra Lolland kun modtages i Falsters Sparekasse til Regnskabs=Aarets Udløb 11te Julii 1841, til hvilken Tid ogsaa alle Udlaan til Lolliker fra bemeldte Kasse ophører. Derimod ville vi ikke ulelige med Opsigelse til Udbetaling af de Capitaler som hidtil ere og indtil bemeldte 11te Julii blive indskudte, hvilke, efter enhver Eiers Behov og Leilighed, kunne hæves efterhaanden som de behøves. Directionen for Spare- og Laane=Kasserne i Nykiøbing paa Falster den 5te Februar 1841. Parelius. Blicher. Schultz. R. Sidenius. Buntzen. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1841-02-09
Skuespil i Nykjøbing. Med kongelig allernaadigst Tilladelse opføres Søndagen den 14de Februar 1841 Kl. 6 1/2 Formynder og Myndling, Skuespil i een Act af Scribe; derefter: Et Giftermaal under Keisertiden, Lystspil i 2 Acter, oversat af C. Borgaard. C. Becker.
Lolland-Falsters Stifts-Tidende, 1841-02-09
Tjeneste ledig. For en Karl, der forsvarligen kan forestaae Avlsdrift og Fragtkjørsel m.v., er en Plads ledig enten strax eller til 1ste Mai d. A. hos Undertegnede. Nykjøbing den 8de Februar 1841. F. Mertins, Muurmester.
Lolland-Falsters Stifts-Tidende, 1841-02-09
For en duelig Anden-Svend er en Condition ledig til førstkommende Mai paa den hollandske Mølle ved Saxkjøbing.
Lolland-Falsters Stifts-Tidende, 1841-02-09
Skiftesamling. Da Handelsmand Joseph Mauriz Lublins Boe heri Byen efter Reqvisition af en af hans Creditorer, af mig er taget under Skiftebehandling, saa bliver en Skiftesamling i dette Boe herved berammet at afholdes paa mit Contoir Torsdagen den 25de Februarii førstkommende om Eftermiddagen Kl. 3, hvorved en Paastand af den Paagieldendes Søster, om at Boet efter Gavebrev tilhører hende, vil blive omhandlet og det videre Fornødne i Henseende til Boets Administration vedtaget. By- og Herredscontoiret i Saxkiøbing den 7de Febr. Ravnkilde.
Lolland-Falsters Stifts-Tidende, 1841-02-09
Auctioner. Onsdagen den 24de Februar førstkommende bliver paa Hovedgaarden Hardenberg afholdt Auction over en betydelig Deel fiint Dækketøi saavelsom endeel Lagen, alt tilhørende afgangne Geheimeconferentsraad Greve af Hardenberg Reventlows og efterlevende Enkes Boe.
Lolland-Falsters Stifts-Tidende, 1841-02-09
Ved samme Auction bortsælges 2de fornævnte Boe tilhørende Actier i Fuldblodshingsten Palæmon. Auctionen begynder bemeldte Dags Formiddag Kl. 10. By- og Herredscontoiret i Saxkiøbing den 7de Februar Ravnkilde.
Lolland-Falsters Stifts-Tidende, 1841-02-09
Fredagen den 19de dennes om Formiddagen Kl. 10 holdes Auction over Toppene og Slingespaanerne af circa 70 Stkr. Egetræer tilhørende det kongelige Admiralitet i Skoven Roden, og over endeel Klodser af samme Træer, som ei til Skibsbyggerie ere anvendelige, men som derimod tildeels ere tjenlige til Gavntræ. Mødestedet er hos Peder Skovfogod ved Roden. Nysted den 5te Februari 1841. Schwensen.
Lolland-Falsters Stifts-Tidende, 1841-02-09
Jndkaldelse. Ereditorerne i efterskrevne Dødsboer under Baroniet Juel linges Skiftejurisdiction nemlig: 1) Gaardmand Rasmus Eilersen i Raunsbye, 2) Ane Elisabeth Hansdatter, Gaardmand Jens Pedersen Nyemanns Kone i Heyringe, 3) Karen Kirstine Hansdatter, Sognefoged og Gaardmand Peder Jensens Kone i St. Annede, indkaldes herved med 12 Ugers Varsel, til for undertegnede committerede Skifteforvalter, at anmelde og beviisliggjøre deres Fordringer. Juellinge den 4de Februar 1841. Rostrup.
Lolland-Falsters Stifts-Tidende, 1841-02-09
Subskription paa Lollands=Falsters Stiftstidende, der i Reglen udgaaer med et Halvark 3de Gange ugentlig, men hvoraf dog Extra- eller Dobbelt Numere udgives saa ofte større Artikler gjor det ønskeligt, modtages paa alle kongelige Postcontoirer og hos Udgiveren. Betalingen for dette Blad er paa Udgivelsesstedet 72 s. og, forsendt med Brevposten, 94 1/2 s. qvartaliter.
Lolland-Falsters Stifts-Tidende, 1841-02-12
Lollands. 1, Falsters Tivende. Stige. de en No 20. Fredagen den 12 Februar.
Lolland-Falsters Stifts-Tidende, 1841-02-12
Jndenlandske Efterretninger. Vi have forhen meddeelt vore Læsere Efterretning om de Forholdsregler, det ved Cancelliets Befaling er paalagt Øvrighederne at tage mod Gjendøberne. Af Kjøbenhavnsposten erfarer man nu, at disse Forholdsregler ikke have virket meget, da Gjendøber=Menigheden vedbliver at gjøre Proselyter, og navnligen dens kjøbenhavnske Præst, Graveur Mønster, ikke vil opgive sin Virksomhed, hvorfor han er hensat i civil Arrest. Fædrelandet anstiller i denne Anledning nogle Betragtninger over Gjendøberne, og kommer til det Resultat, at det var ønskeligt, om det overlodes frit til Enhver at træde over til deres Seet; thi Oplysning fremmes ikke ved Cancellieskrivelser og Politieforfølgelser, der ikke vise Almuen Gjendøbernes Vildfarelser. Det maa Geistligheden og Skolelærerne gjøre. – Vi have allerede tidligere yttret i denne Anledning, at det er vor Mening, at Troessagerne høre under det himmelske Cancellie, og at Regjeringen ikke har Noget at bestille med Undersaatternes Tro, saalænge Vedkommende forholde sig som rolige og fredelige Borgere. Vi gjentage disse Yttringer og tiltræde ganske Fædrelandets Anskuelser. Man gjør sig overhovedet en falsk Forestilling og Gjendøberne, naar man ved dem altid vil forestille sig Personer, som den forrykte Knipperdolling eller den liderlige Johan v. Leyden. De nuværende Gjendøber=Menigheder, som fornemmelig findes i Holland, England og Nordamerika, have Ord for at føre et virksomt, fredeligt og gudsfrygtigt Liv, og man har idetmindste i Mands Minde ikke hørt Noget til, at de afstedkomme Uroligheder i disse Stater. – Vi vide iøvrigt ikke at ende disse Par Linier bedre, end med Troesfrihedens ivrigste Forsvarer, den hedengangne Stiftsprovst Clausens Ord i sin Reformationsprædiken 1801. For hvad vi troe eller ikke troe, skylde vi kun Gud og vor Samvittighed, ikke Menneskene, Regnskab.
Lolland-Falsters Stifts-Tidende, 1841-02-12
Agent og Grosserer Wewer i Kjøbenhavn er død i en Alder af 86 Aar. Han har efterladt sig den meget betydelige Formue af omtrent 400,000 Rbd. i Obligationer foruden Gaard. Han havde allerede i mange Aar trukket sig tilbage fra Handelen. Den største Deel af sin Formue skal han have legeret bort, navnlig skal reformeert Kirke have faaet en betydelig Sum. Som Hovedarving nævner man ellers Grosserer Garbrecht, der i mange Aar har været paa Wewers Contoir. Han var forøvrigt Pebersvend, og skal have næret en sand Aversion mod Ægteskab.
Lolland-Falsters Stifts-Tidende, 1841-02-12
Kulden har i Kjøbenhavn været skarp i de sidste Dage (mellem 10 og 11 Grader). Sundet skal nu være tillagt heelt over til Skaane.
Lolland-Falsters Stifts-Tidende, 1841-02-12
Kjøbenhavnerne have nu Leilighed til at gjøre sig bekjendt med, hvorledes en Jernbane seer ud, hvorom de Fleste naturligviis kun kunne have en dunkel Forestilling. Jndustriforeningen har nemlig efter Secretair Hjorths Anviisning ladet forfærdige en Model af en Jernbane, hvorover Hr. H. har holdt oplysende Foredrag.
Lolland-Falsters Stifts-Tidende, 1841-02-12
Hr. Blikkenslagermester F. Meyer i Kjøbenhavn foreviser i denne Tid i sit Establissement en forandret Lampeindretning. Ved en Kobberhætte, der er anbragt inde i Lampens Glascylinder oven over Flammen, frembringes en stærk ophedet Luft under Hætten, hvoraf naturligviis følger, at Flammen brænder langt klarere, end i de almindelige Lamper. At denne Forbedring imidlertid skulde være anvendelig til Gadebelysning, som man har meent, skjønne vi ikke, efter dens nuværende Jndretning, der kun lader sig anvende ved argandske Lamper.
Lolland-Falsters Stifts-Tidende, 1841-02-12
Major Fischer af Fyenske Jnfanterie-Regiment, er afskediget. Ved samme Regiment er characteriseret Major Schøller udnævnt til virkelig Major, Stabscapitain Krefting til Compagniechef, Premierlieutenant Hedemann til Stabscapitain og Secondlieutenant Behmann til Premierlieutenant. Troldmanden Prume (thi det kan man virkelig kalde ham baade med Hensyn til hvad han udfører paa sit Jnstrument, og til den Virkning han har gjort paa Kjøbenhavnerne) er i Kbhvn, endnu. Hans Afreise var egentlig bestemt til i Mandags (den 1ste Februar), men han skal have erholdt Anmodning fra en høi Haand om at give endnu en Concert. Den skal være berammet til Fredagen den 12te Februar. Ved sin sidste Concert i Ridehuset, der var besøgt af omtrent 2600 Mennesker, skal han have havt en reen Jndtægt af 1200 Rbd., hvilket, selv for en Prume, kan ansees som ret anstændigt for 2 Timers Spil. Hans Portrait er udkommet i Kjøbenhavn, det ligner ham ret godt, men Ansigtet er noget for fyldigt, og Originalen forekommer os i det Hele at være smukkere.
Lolland-Falsters Stifts-Tidende, 1841-02-12
Om "Dagens Relation og Valgfesten i Helsingør den 15 Januar, siger Fædrelandet, at paa dens mange Urimeligheder og Fordreielser maae Andre svare, om de finde det Umagen værd. Men naar der siges, at den hidtil utrykte Sang, som blev afsjunget, var saa unational, at den derfor Ne ikke kunde blive trykt, saa kan der ikke bedre svares herpaa, end ved at meddele Sangen. Det vilde være meget sørgeligt, om den raske og muntre Imøde skuen af Lysets Udbredelse, og alle gode Forandrin gers Jndførelse her i Landet, som gaaer igjennem denne Sang, virkelig skulde være saa unationalt, som Dagens Redacteur menner. Der vælges overalt paany Nu Folk til Stændersale, Og rundtomkring, paa Land, i By, Conservative dale. Hvori mon egentlig det stak, At, trods saa mangt et Ol og Al Og al den Wischi=Waschir Snak, Man vælger Liberale Den Ting er ganske soleklar; Man mærker, hvor det brøster. Dormeusen, vore Fædre bar, Os nu ei mere lyster. Hvad ei vi have, kan vi faae; Og, hjælper Gud, saa skal det gaae; Det siger Tiden, vaer derpaa, Med Millioner Røster. At dæmpe Lys er nu en Sag, Saa svær som intet Andet; Alt strømmer nu den klare Dag. Ustandset over Landet. Tyg kun Jer Pen og bid Jer Negl, J Frænder af den sene Snegl; Vor Skude gaaer for fulde eil! Forbyd det, om J kan det. Lad os det gode Nye faae, Det gode Gamle hædre; - Og gammel Troskab skal bestaae, Som for hos vore Fædre. Naar Kongehuus og Fødeland. Beskjærmes af den frie Mand, En Grundvold aldrig findes kan, Som bærer Thronen bedre.
Lolland-Falsters Stifts-Tidende, 1841-02-12
Ved en Generalforsamling i Studenterforeningen blev det forleden afgjort, at dette Selskab, som ved den i det sidste Aar stedfundne store Afgang af Medlemmer er sin Undergang nær, skal forene sig med den academiske Forening, som for et Par Aar siden blev stiftet og nu tæller saa mange Medlemmer, at dens Locale knap kan rumme dem alle. Hvis Foreningen af de tvende Selskaber finder Sted, som nu ene er afhængig af den academiske Forening, har en kjøbenhavnsk Muurmester tilbudt dem et Huus, som han vil opføre paa Nørregade, til Leie og ganske til deres egen Disposition, og vil der indrette en saa stor Sal, som der endnu ikke findes i Kjøbenhavn. (Sjæll. Post.) – Vi kunne hertil føie, at samme Muurmester, som man fortæller, ligeledes skal have tilbudt at oplyse det hele Locale med Gas, ligesom han og vil lede opvarmet Luft ved Rør igjennem den hele Bygning.
Lolland-Falsters Stifts-Tidende, 1841-02-12
Under 29de Januar d. A. har Hs. Majestæt ved allerhøieste Resolution bevilget, at Cand. Chir. C. C. W. Ortmann adjungeres Districtschirurg i Faaborg, Ortmann, i bemeldte Embede, dog uden at Candidat Ortmann derved erholder nogen Ret fremfor Andre til at beskikkes i Embedet, naar dette bliver vacant.
Lolland-Falsters Stifts-Tidende, 1841-02-12
Under samme Dato har Hs. Majestæt allernaadigst beskikket Exam. Jur. S. J. Kühnel til virkelig Procurator ved Underretterne i Aalborg Stift. De
Lolland-Falsters Stifts-Tidende, 1841-02-12
Udenlandske Efterretninger. Den tyrkiske Sultan har endelig den 12te Jan. udfærdiget et Document, som overdrager Mehemed Alst den arvelige Besiddelse af Ægypten, dersom han fuldkommen og oprigtig underkaster sig; det vil nu vise sig, om denne noget ubestemte Betingelse ikke giver Anledning til nye Udflugter og Forhalinger. For Øvrigt stod Alt endnu ved det Gamle.
Lolland-Falsters Stifts-Tidende, 1841-02-12
Jbrahim var i Damaskus, den tyrkiske Flaade ikke udleveret og Rustningerne i Alerandrien fortsattes. - Det engelske Parlament blev aabnet den 26de Jan. Dronningens Throntale indeholder intet Mærkeligt, men er derimod i høi Grad mærkelig ved det, den ikke indeholder. Uagtet den nemlig skulde give et Overblik over Englands Politik i det forløbne Aar og en Fremstilling af Landets nærværende udvortes og indvortes Forhold, nævnes dog Frankrig ikke med et Ord, ligesaalidet som Urolighederne i Canada og Gjæringen i Jrland. Denne Taushed med Hensyn til Frankrig havde i Paris opvakt stor Forundring og Bekymring, da det tyder paa et uvenligt Sindelag, uagtet der fra begge Sider har været arbeidet paa Forsoning og Tilnærmelse. Der skulde have været en hæftig Strid mellem de engelske Ministre, da Throntalen blev udarbeidet, om hvorledes Frankrig skulde omtales.